戰國時代 (日本)

日本嘅戰國時代係指大概喺15世紀末去到17世紀初嘅日本，但係呢個時間唔係正式為史實，期間室町時代、安土桃山時代同埋江戶時代都係戰國時代嘅範圍。戰國時代呢個名係武田信玄起嘅，到今時今日，戰國時代嘅影響力都唔細。

概念 
一般係指1467年嘅應仁之亂開始，由於兩派大名細川勝元同山名宗全對立，兩派對峙咗幾年，雖然無分勝負，但係幕府嘅威信力下降，此後嘅明應政變開始咗下剋上嘅風氣，武士派系開始抬頭，取代守護大名成為大名。

至於終結，有幾個講法，第一係1573年，即係織田信長將足利義昭放逐以後。第二為1590年，當豐臣秀吉完成咗小田原征伐之後。第三係1615年，德川家康喺大阪夏之陣中將豐臣家完全滅亡。

有力大名 
呢啲都係有實力統一天下嘅大名，呢度將會以地方區劃：

東北：伊達氏、南部氏、最上氏、蘆名氏、真田氏
 關東：後北條氏、山內上杉氏
 甲信：武田氏
 東海：德川氏、今川氏、齋藤氏
 北陸：上杉氏、朝倉氏
 近畿：織田氏、三好氏、淺井氏
 中國：毛利氏、尼子氏、大內氏
 九州：島津氏、大友氏、龍造寺氏
 四國：長宗我部氏